Kim Chen In tog‘ cho‘qqisini tuflida zabt etgani ko‘rsatilgan fotosuratlar internetda kulguga sabab bo‘ldi

KXDR yetakchisi Kim Chen In mamlakatdagi eng baland tog‘ cho‘qqisi − koreyslar uchun muqaddas hisoblanuvchi Pektusan tog‘iga tufli va yengil paltoda chiqqani aks etgan fotosuratlar internetda kulguga sabab bo‘ldi, deb xabar bermoqda “Nur.kz”.

“Kim Chen In tog‘ cho‘qqisini zabt etdi. Orqa planda vertolyot ko‘rinmayaptimi?”, — deya kinoya bilan yozgan The Burlington Files. Yana bir nashrning qayd etishicha, mamlakatning rasmiy axborot byurosi Kim Chen In tog‘ni oddiy kiyimda va mokasinda zabt etganini hamma bilishini istaydi. Latviya nashrlaridan biri esa suratlarda Kim Chen Inning soyasi o‘zgarganiga e’tibor qaratgan.

Qayd etilishicha, KXDR matbuoti vatanparvarlik ruhidagi shubhali xabarlarni avval ham chiqargan. Jumladan, mamlakat OAVlari shimoliy koreyalik 17 yoshli kosmonavt Quyoshda bo‘lib, u yerdan qahramon bo‘lib qaytgani haqida yozib chiqqan.